**Peňažníctvo**

27. Vznik a funkcia peňazí

V dávnej minulosti ľudia nepoznali peniaze, nepotrebovali nič kupovať, ale všetko si vyrábali sami. Keď potrebovali niečo, čo si nedokázali vyrobiť (kovové nástroje, kožušiny, rôzne potraviny), vymieňali to za veci, ktorých mali dosť (napr. obilie, domáce zvieratá) – volá sa to **naturálna výmena**.

Neskôr sa to ukázalo, že je to zložité, preto vznikli prvé peniaze.

Najprv vznikli **kovové peniaze**  - zo zlata a striebra , neskôr z medi a cínu.

Postupne boli nahradené **papierovými peniazmi,**  ktoré sa používajú dodnes.

Kovové mince boli označované pečaťou panovníka.

V súčasnosti poznáme:

* papierové peniaze (bankovky)
* drobné mince
* bankové peniaze (uložené v bankách na účtoch)

Peniaze vydáva **Národná banka Slovenska (NBS)**

28. Banky v trhovej ekonomike

**Banka je peňažný ústav na uchovanie alebo poskytnutie peňazí.**

V banke si každý môže otvoriť **účet**, na ktorý bude chodiť výplata, zárobok. Zároveň z **účtu**  sa môžu sťahovať (platiť) rôzne výdavky – na byt, strava, elektrina, plyn, voda, rôzne splátky za zakúpené veci – za auto, chladničku, televízor a podobne. Ušetrí sa tým náš čas a i peniaze. (netreba chodiť na poštu a platiť rôzne šeky, ale iba dať **trvalý príkaz**  na splácanie.

Banky poznáme:

* Národná banka Slovenska (NBS) – centrálna banka stará sa o štátne peniaze
* Komerčné banky : VÚB, Slovenská sporiteľňa, ČSOB, Tatra banka…

29. Štátny rozpočet

**Rozpočet** ako taký znamená porovnávanie príjmov a výdavkov za určité časové obdobie.

Štátny rozpočet funguje na úrovni celej republiky, kde sa tvoria, rozdeľujú a používajú peňažné prostriedky štátu.

**Príjmy štátu :** daň z príjmu

daň z pridanej hodnoty ( DPH )

spotrebné dane (alkohol, pivo, tabak, palivá – benzín, nafta,

daň z nehnuteľnosti

cestná daň atď.

odvody za kolky a ceniny

**Výdavky štátu :** platy štátnych zamestnancov, ministerstvá

financovanie školstva, zdravotníctva, vedy, kultúry

sociálna starostlivosť, dôchodky

cestné komunikácie

pôžičky štátu , armáda

Ak má štát väčšie príjmy ako výdavky, vzniká **prebytok štátneho rozpočtu.**

Ak má štát menšie príjmy ako výdavky , vzniká **schodok v rozpočte.**

Ak má štát rovnaké príjmy ako výdavky,  **štátny rozpočet je vyrovnaný**

Tieto peniaze štát použije na školstvo, zdravotníctvo, vládu, kultúru, armádu, pre mestá a obce, na sociálnu politiku.

30. Rodinný rozpočet

Rodinný rozpočet – má dve stránky, a to príjmovú a výdavkovú.

Rodina môže **minúť** iba toľko korún, koľko je jej celkový **príjem** .

**Príjem rodiny** :

* výplata
* nasporené peniaze v banke
* predaj cenných papierov
* predaj domu, pozemku
* peniaze z dedičstva
* rodinné prídavky
* sociálne dávky

**Výdavky :**

* na stravu, bývanie, ošatenie,
* lekár, školské výdavky, rekreáciu
* pôžičky
* záľuby

31. Daňová sústava, odvody do fondov

**Daň** je platba fyzických alebo právnických osôb, ktorú vyberá štát alebo mesto, ktorá je určená na úhradu verejných rozpočtov alebo fungovanie mesta.

Dane sú :

* **priame** - daň z príjmu, dedičská daň, daň z nehnuteľnosti, cestná daň
* **nepriame** – daň z pridanej hodnoty ( DPH ), piva, alkoholu, vína, tabakových výrobkov, daň z palív...

Pracujúci človek zo svojej hrubej mzdy musí odvádzať do štátu ( fondov ) tieto prostriedky :

* daň z príjmu
* sociálne poistenie
* zdravotné poistenie
* úrad práce
* nemocenské poistenie

Dôchodcovia dostanú už zdanený dôchodok ( čistý príjem )